****

**Κριτήρια Αξιολόγησης των συμμετοχών στο διεθνή και εθνικό διαγωνισμό του δικτύου,   
από τη Συντονιστική Επιτροπή του Δικτύου**

Οι συμμετοχές (άρθρα, φωτογραφίες και βίντεο) που θα σταλούν θα αξιολογηθούν από τη Συντονιστική Επιτροπή του Δικτύου, σύμφωνα με τα παρακάτω κριτήρια:

1. Σύνθεση δηλ. μορφή, δομή και ποιότητα

* Είναι η υποβολή συμμετοχής, κατάλληλα δομημένη και στη περίπτωση άρθρων και βίντεο να καλύπτεται το ποιος, τι, πού, γιατί, πότε και πως;
* Έχει το άρθρο ή το βίντεο αρχή, μέση και τέλος;
* Στην περίπτωση φωτογραφιών και βίντεο, είναι η εικόνα ή το βίντεο άριστα τεχνικά και καλλιτεχνικά δηλ. είναι κατάλληλα συνθεμένο, υψηλής ποιότητας και εύστοχα;

1. Δίκαια, ισορροπημένη και αντικειμενική δημοσιογραφία

* Είναι το κομμάτι (άρθρο ή βίντεο) ισορροπημένο και δίκαιο σε όρους παρουσίασης διαφοροποιημένων απόψεων ενός επιχειρήματος πριν την πρόταση μιας πιθανής λύσης;
* Παραθέτει και χρησιμοποιεί αληθινές, αξιόπιστες πηγές;
* Αναφέρεται επιστημονικά ή στατιστικά σε ακριβείς και υποστηριγμένες πηγές/υποσημειώσεις;
* Είναι η φωτογραφία ή το βίντεο μια δίκαιη παρουσίαση, δηλαδή το υποκείμενο ή το κοινό δεν έχει χειραγωγηθεί;

1. Κατατοπιστικό και καλά ερευνημένο

* Καλύπτει η συμμετοχή σχετικές ιστορικές, οικονομικές, κοινωνικές και/ή πολιτικές επιπτώσεις και πιθανές συνέπειες;
* Συνδέεται με την γενικότερη παγκόσμια εικόνα;
* Παρουσιάζει πιθανές λύσεις;
* Είναι η προτεινόμενη λύση ρεαλιστική, καλά επεξηγημένη και τεκμηριωμένη;
* Είναι η χρήση εικόνων, υποστηρικτικών παραγράφων, υπότιτλων κλπ καλά μελετημένη;

1. Αυθεντικότητα, στιλ και ανεξαρτησία

* Είναι το κομμάτι αυθεντικό όσον αφορά την οπτική και το στιλ του, δηλ. έχει επιλέξει ο συμμετέχοντας ένα θέμα-πρόκληση ή έχει δημιουργήσει καινοτόμο ή συγκινησιακό κομμάτι;
* Έφυγε ο συμμετέχοντας από τον σχολικό χώρο, δηλ. πραγματοποίησε επιτόπια έρευνα και συνέντευξη ατόμων αυτοπροσώπως αλλά και τηλεφωνικώς, και όχι μόνο χρήση αποσπασματικών διαδικτυακών πηγών;
* Είχαν μια θετική προσέγγιση, δηλ. απόδοση έμφασης σε λύσεις όχι μόνο σε προβλήματα;

1. Διάχυση πληροφορίας

* Η διάχυση της πληροφορία έγινε σε τουλάχιστον 3 μέσα κοινωνικής δικτύωσης, συμπεριλαμβανομένης της σχολικής και της τοπικής κοινότητας;
* Ήταν το μέσο διάχυσης της πληροφορίας μια καλή επιλογή για τη μετάδοση του μηνύματος και το κοινό-στόχος υπολογίστηκε σωστά;
* Υπάρχει απόδειξη για περαιτέρω διάχυση της πληροφορίας διαμέσου σχετικού κοινωνικού ή άλλου μέσου, ή εκδήλωσης;